cyanic-selkie/wikianc huggingface dataset:
Norgesmesterskapet i fotball for kvinner
NM i fotball for kvinner er en fotballcup hvor en etter flere runder kårer en vinner i en finale. Vinneren får tittelen Norgesmester og kongepokalen.
Finalene
Finalene er blitt spilt forskjellige steder. Den første finalen ble spilt på Ullevaal Stadion. Deretter ble kampene spilt på et av lagenes hjemmebane fram til og med 1988. Det ble flyttet til et fast sted, Bislett Stadion, i 1989, og holdt seg der til og med 1994-finalen. Fra finalen i 1995 til og med 2005 ble finalene spilt på Ullevaal Stadion igjen, men etter at det regnet tungt under kvinnefinalen det året, ble banen nærmest uspillbar for finalen for herrer. Det ble da besluttet å flytte banen tilbake til Bislett stadion, der kampene ble spilt fra 2006 til 2008. Telenor Arena var arena fra 2009 til 2011, mens Åråsen var finalearena i 2012. Ullevaal var finalearena i 2013.
Turneringen
Det ble arrangert uoffisielle Norgesmesterskap i regi av Frigg fra 1971 til 1977. I 1978 ble mesterskapet offisielt, og arrangementet overtatt av NFF. Fra 1978 til 1984 ble de tre første rundene spilt i form av 8 miniturneringer rundt omkring i landet. Siden 1985 har turneringen blitt spilt som en vanlig utslagsturnering over seks runder. Til og med semifinalen (5. runde) spilles kampen på ett av lagenes hjemmebane; NFF bestemmer hvilket lag som får retten til hjemmebane. Siden 1990 har lagene i den øverste divisjonen (fra 2007 12 lag, fra 2020 igjen 10 lag) gått rett til 2. runde. De øvrige lagene blir valgt ut av NFF; alle lag på andre nivå får plass, de øvrige lagene velges ut etter geografiske og sportslige kriterier. I 2010 deltok for eksempel to lag fra 3. divisjon for å representere Vestfold krets, mens flere lag i 2. divisjon fra Vestlandet og Nord-Norge ikke ble tatt ut.
Sammenlagt
Bare offisielle mesterskap. Oppdatert etter finalen 2020.
1. Trondheims-Ørn 8 seire på 15 finaler.
2. Setskog/Høland/Team Strømmen/LSK Kvinner, 6 seire på 10 finaler.
3. Asker 5 seire på 13 finaler.
4. Røa 5 seire på 8 finaler.
5. BUL 5 seire på 6 finaler.
6. Sprint-Jeløy/Athene Moss 4 seire på 10 finaler.
7. Stabæk 3 seire på 3 finaler.
8. Vålerenga 2 seire på 4 finaler.
9. Klepp 1 seier på 4 finaler.
9. Sandviken 1 seier på 4 finaler.
11. Kolbotn, 1 seier på 3 finaler.
11. Avaldsnes 1 seier på 3 finaler.
13. Medkila og Bøler 1 seier på 1 finale.
14. Bjørnar/Arna-Bjørnar Ingen seire på 2 finaler.
15. Donn Ingen seire på 1 finale.
Bondage (1917)
Bondage er en amerikansk stumfilm fra 1917, regissert av Ida May Park.
Handling
Elinor Crawford har alltid hatt store litterære ambisjoner, men har så langt ikke kommet lenger enn å arbeide som reporter for en tabloid-avis i New York. Under et oppdrag møter hun en advokat fra hjembyen ved navn Evan Kilvert, men han blir sjokkert over hennes bohemske livsstil. Elinor forakter ham og vender i stedet hennes hengivenhet til Bertie Vawtry, redaktøre for en viktig avis. Vawtry bekjenner sine romantiske følelser for henne. Men når han plutselig reiser sin vei for å gifte seg med en velstående enke, forlater Elinor også storbyen. Advokat Kilvert finner henne igjen når hun lever som hjemløs i gatene, og han gifter seg med henne kort tid senere.
Kort tid senere vender Elinor tilbake til et av hennes tidligere tilholdssteder hvor hun møter Vawtry igjen. Men hans kone har dødd på dette tidspunktet. Vawtry forsøker nok en gang å forføre henne, men Elinor avviser fremskrittene hans. Men ektemannen hennes ser dem snakke sammen, og mistenker at hun er utro sammen med Vawtry bak ektemannens rygg. Når Elinor oppdager at ektemannen hennes egentlig ikke stoler på henne, forlater hun ham. Men Kilvert får senere vite at hans kone faktisk var trofast mot ham hele tiden.
Henrik Nordbrandt
Henrik Nordbrandt (født 21. mars 1945, død 31. januar 2023) var en dansk forfatter og lyriker.
Liv og virke
Henrik Nordbrant studerte kinesisk, tyrkisk og arabisk ved Københavns Universitet. Han tilbrakte det meste av sitt voksne liv i Tyrkia, Hellas og Italia, og Nordbrandts lyrikk er sterkt påvirket av byene, landskapene og klimaet i middelhavs­området.
Nordbrandt utgav sin første diktsamling, Digte, i 1966 da han var 21 år. Siden var han forfatter på heltid. Foruten dikt skrev han en roman, en barnebok og en tyrkisk kokebok. Han oversatte også tyrkisk poesi. Fra 1980 mottok han kunstner­lønn fra det danske Statens Kunstfond.
I 2000 ble Nordbrant tildelt Nordisk råds litteraturpris for diktsamlingen Drømmebroer. Hans dikt «Violinbyggernes by» ble i 2006 som ett av 24 fra dansk kultur­historie tatt med i det danske Kulturdepartementets litteratur­kanon.
The Book Agent
The Book Agent er en amerikansk stumfilm fra 1917, regissert av Otis Turner.
Handling
Harry Kelly, en bokhandler, møter den ganske unge Mollie Lester i løpet av et seminar. Han støter på henne igjen en gang senere, når han oppdager at hun er ansatt som sykepleier for den velstående og funksjonshemmede Crandall Barker.
Men det Barker ikke vet er at Mollie faktisk er barnet til datteren hans som han hadde gjort arveløs flere år tidligere. Barker ansetter Harry til å arbeide for seg, men Harry oppdager etter hvert at alt sammen bare var et komplott planlagt av Barkers nevø - en pastor - for å kidnappe den gamle mannen, og svindle ham for alle pengene hans.
Michel Camdessus
Michel Camdessus (født 1. mai 1933 i Bayonne i Frankrike) er en fransk økonom og administrator. Han var direktør for Det internasjonale pengefondet (IMF) fra 16. januar 1987 til 14. februar 2000. Han var (per mai 2014) den som hadde sittet lengst som direktør for Det internasjonale pengefondet.
Bakgrunn
Michel Camdessus studerte humaniora ved collège Notre-Dame de Bétharram til 1950, en skole ledet av Prêtres du Sacré Cœur de Jésus de Bétharram. Etter eksamen i økonomivitenskaper ved Universitetet i Paris gjennomførte Michel Camdessus studier ved Institut d’études politiques de Paris (Sciences Po) og ved École nationale d’administration (ENA) i Strasbourg.
Karriere
Blant de første stasjoner i hans yrkeskarriere var Bruxelles, der han fra 1966 til 1968 var medarbeider ved den franske stående delegasjon ved Den europeiske unionr. Deretter begynte et virke ved det franske finansministerium. Fra 1978 til 1984 fungerte han som president for Club de Paris.
I 1984 ble Camdessus gouverneur for Banque de France og ble på denne posttil 1987.
Det internasjonale pengefondet 1987-2000
Blant de viktigste hendelsene i hans tre sammenhengende perioder i Det internasjonale pengefondet var finanskrisen i Asia i 1997. Hans har blitt kritisert for ikke å nok oppmerksomhet knyttet til de unike omstendighetene i de østasiatiske landene og blindt innføre de samme tiltak som ble fulgt i Mexico som førte til betydelig uro og opptøyer i land som Indonesia.
Annet
Michel Camdessus er praktiserende katolikk. Han engasjerte seg i Det pavelige råd for rettferdighet og fred, som vitenskapelig rådgiver i den pavelige stiftelse Centesimus Annus Pro Pontifice (CAPP), som rådgiver ved det økonomiske fakultet ved Universitetet i Navarra, i dstyret for Institut français des relations internationales (IFRI) og for Haut Conseil de la francophonie. Fra 2000 til 2007 var han president for Semaines sociales de France.
Michel Camdessus er gift med Brigitte d'Arcy og er far til seks barn.
Eisteinhovde
Eisteinhovde er et fjell i Lom kommune i Innlandet, nord i Jotunheimen. Det har en høyde på 1 841 meter over havet.
Ødegaardens Bilruter
Ødegaardens Bilruter AS (ØBR) er et av landets eldste rutebilselskaper. 6. september 1909 ble Bamle Automobil-Aktieselskab stiftet. Dette er forløperen til det som skulle bli Ødegaardens Bilruter etter noen år. Selskapet hadde kontoradresse på Ødegårdens verk i Bamble.
Dette selskapet gikk konkurs i 1912. Kjøpmann S.J. Thorsdal kjøpte bilen og overtok ruta. Simon Ødegaarden drev konkurrerende rute, men sluttet seg til Thorsdal. Flere gikk inn i selskapet, men selskapet ble oppløst. I 1935 overtok Simon Ødegaarden driften alene.
Omfanget av ØBRs virksomhet kan beskrives med statistikk fra 1978. Da hadde selskapet 50 ansatte, 31 busser, 11 lastebiler, 5 tilhengere og et annet kjøretøy.
På 1970-tallet satset ØBR på mange aktiviteter utenom rutekjøring. Selskapet kom med i godskjøring for Linjegods da dette selskapet ble dannet i 1973. Selskapet ble med i godskjøring på Østlandet og til kontinentet. ØBR ble også med som aksjonær i Tele-Tur som ble opprettet i 1976.
15. desember 1993 ble 85 prosent av aksjene i ØBR overtatt av Norges Statsbaner. Selskapet ble etter hvert integrert i NSB Biltrafikk og ble i 1997 fusjonert med BO-bussene og videreført som Grenland Buss, som 10. februar 2000 endret navn til Nettbuss Grenland. I 2001 ble Nettbuss Grenland fusjonert inn i Nettbuss Sør.
Gunnar Petersen-Øverleir
Petersen-Øverleir har gitt konserter i mange europeiske land, og spesielt i Frankrike med bl.a. orgelkonserter i Madeleine-kirken og i Notre-Dame i Paris. Her hjemme har han bl.a. fremført Poulencs orgelkonsert med Kringkastingsorkestret. Han har utgitt to CD-er, med orgelverker av henholdsvis Knut Nystedt og Egil Hovland.
Petersen-Øverleir har siden 1996 vært organist i Røa kirke i Oslo, hvor han har arrangert tallrike konserter med både orgel, kor og instrumentalister. Ved siden av sitt arbeide som organist er han også programansvarlig for ORGELbrus!, Barnas Konserthus-serie og Barnas Konserthus-festival i Oslo Konserthus. Han underviser også i musikk og matematikk ved Foss videregående skole i Oslo.
Liste over byer i New Mexico
Liste over byer i New Mexico er en oversikt over byene i den amerikanske delstaten New Mexico.
Codonocera goniacantha
Codonocera goniacantha er en art i slekten Codonocera. Den slekten er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Johann Boppenhausen
Johann Boppenhausen (født ca. 1666, død 12. mai 1740) var en tysk bokbinder som virket i Danmark.
Han ble født i Hessen-Kassel som sønn av Christoph Boppenhausen (ca. 1629–1674) og hustru Maria Uloth (ca. 1640–1673). Fra Lübeck kom han til Danmark i 1699 hvor han i en periode var lærling hos bokbinder ved Det Kongelige Bibliotek, Wolffgang Lamprecht. Boppenhausen ble en velansett bokbinder, en av de første som i Danmark-Norge utførte speilbind etter engelsk mønster, samt den første som anvendte marmorert papir til innbindingen. Han utførte arbeide for tidens velstående boksamlere deriblant Christian Gyldenløve (1674–1703), Christian Danneskiold-Samsøe (1702–28), Niels Foss (1670–1751), Frederik Walter (1649-1718) m.fl. Boppenhausen døde i 1740, og ble begravet i Vor Frue i København. Værkstedet ble ført videre av sønnen Jacob Wilhelm Boppenhausen (d. 1761).
Familie
Gift 1. gang 1704 med Dorothea Kruse (ca. 1686-), datter av bogbindermester Johan Kruse. Barn av dette ekteskap:
Gift 2. gang med Anne Jørgensdatter (død før 1728), foreldre ukjente. Barn av dette ekteskap:
Cambarus extraneus
Cambarus extraneus eller «Chickamauga crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Robin Middleton
Robin Middleton (født 8. februar 1985) er en engelsk-australsk badmintonspiller.
Han representerte han Australia under Sommer-OL 2016 i Rio de Janeiro, der han ble utslått i gruppespillet i mixed double.
Savitree Amitrapai
Savitree Amitrapai (født 19. november 1988) er en thailandsk badmintonspiller.
Hun representerte Thailand under Sommer-OL 2016 i Rio de Janeiro, der hun ble utslått i gruppespillet i mixed double.
The Boss of the Lazy Y
The Boss of the Lazy Y er en amerikansk stumfilm fra 1917, regissert av Clifford Smith.
Handling
Etter en alvorlig krangel med faren sin driver Calumet Marston rundt vestover, i flere år. Han vender først tilbake til hjemmet sitt, Lazy Y Ranch, etter at foreldrene hans er drept av et par ondskapsfulle brødre: Tom og Neal Taggart.
Kort tid før hans død hadde Marstons far utnevnt den ganske unge Betty Clayton til ny sjef for ranchen sin. Men nå er Taggart-brødrene fast bestemt på å få kontroll over hele ranchen deres, uansett hvem de må drepe for å slå kloa i eiendommen.
All I’ve Got to Do
«All I've Got to Do» er en sang av The Beatles som ble skrevet av John Lennon (men offisielt krediterte Lennon/McCartney). Den ble først utgitt 22. november 1963 på gruppens andre britiske album With The Beatles. I USA ble den utgitt 20. januar 1964 på albumet Meet The Beatles!
Lennon sa at sangen var inspirert av Smokey Robinson and the Miracles. Åpningsakkorden i «All I've Got to Do» er tatt fra deres sang «(You Can) Depend on Me» (utgitt september 1959).
«All I've Got to Do» ble innspilt 11. september 1963 i Abbey Road Studios. De andre medlemmene i The Beatles kjente ikke til sangen før Lennon gjennomkjørte den i studio. Tagning 14 ble brukt til videre arbeid, hvorpå de foretok noen pålegg (muligens vokal/kor). Dette pålegget ble kalt tagning 15 som ble brukt til utgivelse.
Det finnes ikke noe instrumentalparti i «All I've Got to Do». Derfor ble sologitarist George Harrisons rolle å spille et rytmemønster i stedet. De fremførte aldri sangen offentlig på konserter.
Erich Pommer
Erich Pommer (født 20. juli 1889 i Hildesheim, Tyskland, død 8. mai 1966 i Los Angeles, USA) var en tysk filmprodusent.
Biografi
Pommer arbeidet ved Ufa (han var produksjonssjef der 1924-1926) og hadde stor innflytelse på den tyske filmen i dens storhetstid på 1920-tallet. Han produserte noen filmer i Hollywood i 1927, men vendte kort tid etter tilbake til Tyskland. På 1930-tallet forlot han igjen Tyskland og jobbet i England og deretter tilbake i Hollywood for RKO.
Borrowed Plumage
Borrowed Plumage er en amerikansk stumfilm fra 1917, regissert av Raymond B. West.
Handling
Jarlen av Selkirk og familien hans får vite om den forestående ankomsten til den amerikanske sjørøveren John Paul Jones. Familien flykter fra slottet sitt, og etterlater bare tjenestepiken Nora. Etterlatt alene i huset blir Nora forvekslet med fruen av huset, og hun inviterer kongens infanteri til å være hennes gjester når de dukker opp ved eiendommen.
I mellomtiden, om bord på sjørøver-skipet, gjenkjenner betsetningsmedlemmet Darby O'Donovan den lille øya som hans tidligere hjem. han blir sndt i land av kommandanten for å undersøke området, og Darby får øye på Nora - hans tidligere kjæreste. Men når en fisker avslører Darbys virkelige identitet som sjørøver blir han raskt arrestert. Nora, fast bestemt på å redde den tidligere kjæresten sin, forkler seg som en soldat og signaliserer sjørøver-skipet for å skaffe mer hjelp.
Tom Køhlert
Tom Køhlert (født 30. april 1947) er en dansk fotballtrener for Brøndby IF, som spiller i den øverste divisjonen i Danmark, SAS-ligaen.
Han ble valgt som ny trener for Brøndby i januar 2007, da René Meulensteen sluttet som hovedtrener. Han har kontrakt med klubben til sommeren 2009.
Follestad stoppested
Follestad stoppested var en jernbanestasjon på Bratsbergbanen i Skien kommune i Vestfold og Telemark — langs en strekning som i dag regnes til Vestfoldbanen. Etter at de to banene ble sammenkoblet, ble stoppestedet anlagt mellom Eikonrød og den nye stasjonen på Nylende i Skien, altså nord for forgreningspunktet og dermed ikke på den gamle traseen ned til Skien G. Stoppestedet ble nedgradert til holdeplass i 1962. Denne mistet persontrafikken i 1986 og ble nedlagt i 1988.
Stasjonsbygningen ble opprinnelig oppført som tomannsbolig og ombygget for jernbaneformål. Den er siden solgt.
Harald S. Klungtveit
Harald Skoglund Klungtveit (født 1982) er en norsk journalist som er redaktør i Filter Nyheter. Han kommer fra Tysvær i Rogaland.
Ingeborg Rasmussen
Ingeborg Rasmussen (født 5. juli 1960) er en norsk tidligere padler som konkurrerte i kajakk flatvann. Hun representerte Flekkefjord Kajakk-klubb.
Hun representerte Norge under to OL, der hennes beste resultat ble en 6.-plass. I 1990 vant hun VM i maraton-padling.
Hun vant kongepokalen i 1987, 1988, 1989, 1990 og 1991.
Svartnuten
Svartnuten er et fjell i Sel kommune i Innlandet. Det har en høyde på 1 840 meter over havet.
Dynndjevel
Dynndjevel blir også kalt amerikansk kjempesalamander. Dyret kan bli opp til 75 cm lange. De lever i elver, for det meste i det østlige USA.
Eva Sternheim-Peters
Eva Sternheim-Peters (født 25. mars 1925 i Paderborn i Tyskland; død 13. april 2020 i Berlin) var en tysk lærer, psykolog og forfatter.
Annen verdenskrig
Etter sitt abitur fra Staatliche Oberschule für Mädchen i Paderborn var Eva Sternheim-Peters i perioden 1943–1944 med i en barnekohort (Kinderhort) ved Reichsarbeitsdienst og ved et folkekjøkken (Volksküche) tilknyttet Nationalsozialistische Volkswohlfahrt. Deretter ble hun student ved Friedrich-Schiller-Universität i Jena; planen var å studere germanistikk, historie og biologi. I årene 1944–1945 var hun i krigshjelpstjeneste (Kriegshilfsdienst) i Paderborn, og arbeidet da som trikkekonduktør frem til et bombeangrep la byen i ruiner. Deretter flyktet hun ut på landsbygda.
Etterkrigstiden
I 1947 begynte hun på lærerstudier ved Det pedagogiske akademi (i det senere Bundeshaus) i Bonn. Hun tok den første lærereksamenen i 1949, og etter et studieopphold i Tübingen ble hun fra 1950 lærerinne ved en yrkesfagskole (Oberschule) i Hamburg. Fra 1952 til 1954 studerte hun psykologi ved universitetet i Hamburg. Hun fikk Vordiplom i 1954, og vendte deretter tilbake til lærerjobben. Med et stipend fra Victor Gollancz-stiftelsen fortsatte hun i 1960 psykologistudiene i Hamburg. Etter Hauptdiplom flyttet hun i 1963 til Berlin og virket som dosent i psykologi, pedagogikk, Heilpädagogik (en gren av spesialpedagogikken) og pedagogikkens historie ved Pestalozzi-Fröbel-Haus der. I 1973 fikk hun et læreoppdrag ved Fachhochschule Bielefeld. I Berlin-Frohnau arbeidet hun et år på en klinikk for barne- og ungdomspsykiatri. Hun skrev faglige vurderinger for ungdomsembeder og ungdomsrettshjelpen.
Fra 1977 til 1982 var hun vitenskapelig assistent ved Institutt for sosiologi ved Freie Universität Berlin. I denne perioden skrev hun en bok om sin ungdomstid i nasjonalsosialismens tid. Den ble publisert i 1987.
Vickers Varsity
Vickers Varsity var et britisk to-motors fly brukt av RAF i 25 år fra 1951. Flyet er spesialdesignet for opplæring av flybesetning.
Konstruksjon og utvikling
Varsity ble utviklet hos Vickers av et konstruksjonsteam ledet av Rex Pierson. Det var basert på Viking og Valetta for å møte luftfarsministeriets spesifikasjoner for et to-motors treningsfly til erstatning for Wellington T10 og Valetta T3 og T4. Viktigste forskjell var større vingespenn, lengre skrog og nesehjul. Det var også i treningshensikt en bombeluke og plass for operatør i en bombe-bay med kapasitet for 24 stk. 25 pund røykbomber. Prototypen fløy første gang fra Wisley 17. juli 1949.
En sivil version VC.3 var planlagt, men tanken ble droppet på grunn av den suksess som Vickers fikk med VC.2 Viscount.
Sheer Heart Attack
Sheer Heart Attack er ei plate av det britiske rockebandet Queen. Dette var deres tredje plate, og den kom ut i 1974, etter den relativt lunkne mottakelsen av deres to første plater, Queen og Queen II. Den var produsert av Queen og Roy Thomas Baker for EMI i Storbritannia, og Elektra Records i USA.
Vickers Varsity
Flyet i bruk
Det svenske flyvåpen hadde en enslig Varsity fra januar 1953 til 1973 hovedsakelig for elektroniske etterretning. Den svenske benevnelsen var Tp 82.
Sheer Heart Attack
Singelen «Killer Queen» nådde andreplass på britiske lister, og gav bandet sin første opptreden på Top of the Pops.
Vickers Varsity
Flyet i bruk
Varsity ble tatt ut tjeneste hos RAF i mai 1976. Dens oppgaver ble tatt over av Scottish Aviation Jetstream T1.
Siste flydyktig eksemplar ble brukt av Royal Aircraft Establishment. Det ble overført til RAFs museum i 1992.
Sheer Heart Attack
Flere av sangene på denne plata stammer fra Queens fødsel, og det tidligere bandet Smile. «Brighton Rock» har en ekstrem gitarsolo av Brian May, som begynte livet i Smile-sangen «Blag», for så å ta veien om live- og BBC-versjonene av sangen «Son and Daughter», før den fant sin vei til denne platas åpningsspor. «Stone Cold Crazy» var den første sangen skrevet av alle fire Queen-medlemmer etter at John Deacon fullførte rekka i 1972. Siden ingen av dem kunne huske hvem som hadde gjort hva på sangen når de spilte inn plata, ble de enige om å kreditere den til alle medlemmene.
«Now I'm Here» var skrevet av Brian May mens han bedret seg etter en infeksjon (fra en møkkete vaksinasjonsnål han måtte ta før deres Australia-turné samme år). Den viser deres støtte til «Mott The Hopple», som de åpnet for på deres Nord-Amerika-turné, som ble avsluttet når May ble syk.
Såtbakkollen
Såtbakkollen (1 632 moh.) er et fjell i Trollheimen i Sunndal kommune i Møre og Romsdal. Det danner sørenden på Tårnmassivet, som også omfatter Tåga, Tårnfjellet og Innerdalstårnet.
Navnet Såtbakkollen blir noen ganger brukt om toppen Tåga (1 840 moh., primærfaktor 950 m), 2,5 kilometer lenger nord, da navnet Tåga manglet på eldre kart.
Some Kind of Monster (EP)
Some Kind of Monster er en EP av heavy metal bandet Metallica, utgitt i 2004.
EP-en ble utgitt sammen med Some Kind of Monster-dokumentaren. Spesialutgivelser av EP-en inneholdt T-skjorte med Some Kind of Monster-logo på fremsiden. Konsertopptakene på CD-en er fra Metallicas tidligere singel «The Unnamed Feeling». Tittelen på EP-en er hentet fra studioalbumet St. Anger fra 2003.
EP-en inneholder også en redigert versjon av tittelsangen «Some Kind of Monster». Versjonen har tyngre gitarer og en lavere skarptromme.
Sporliste
Some Kind of Monster (song)
Jarle Rørvik
Jarle Tor Rørvik (født 23. mai 1954 i Rørvik i Sogn, død 1. mars 2018 i Wien i Østerrike) var professor i radiologi ved Universitetet i Bergen med bistilling som overlege på Radiologisk avdeling ved Haukeland universitetssykehus.
Jarle Tor Rørvik ble født på Vigra i 1954 og flyttet til Volda da han begynte på skolen. Han studerte medisin ved Universitetet i Bergen og avla medisinsk embetseksamen samme sted i 1981. I 1986 begynte Jarle arbeidet innen radiologi på Haukeland universitetssykehus. Han disputerte i 1998 med avhandlingen «On staging of prostate cancer prior to radical treatment».
Jarle har også satt betydelige nasjonale spor gjennom verv i Norsk Radiologisk Forening, Norsk Forening for Abdominal Radiologi og gjennom etableringen av Radforsk – Norsk Radiologisk Forenings forskningsinstitutt. Han var styreformann i forskningsklyngen MedViz fra 2010-2017. Han hadde i sitt arbeid særlig fokus på radiologisk fagutvikling og forskning innen uroradiologi, som var hans spesialfelt. Han hadde i tillegg et stort internasjonalt engasjement gjennom Europeiske forskernettverk og aktivt medlemskap i Europeisk Selskap for Urogenital Radiologi.
Priser og utmerkelser
Studiekvalitetspris til Medisinsk fakultet ved Universitetet i Bergen i 2006.
Cambarus georgiae
Cambarus georgiae eller «Little Tennessee crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Linderud skole (1860-1900)
Linderud skole var en grunnskole på Linderud gård i bydel Bjerke i Oslo, etablert i 1860. Skolen var en gave til kommunen fra grosserer Mogens Mathiesen. Skolen ble etablert på Sandbakken, nord for Trondheimsveien, for at barna fra husmannsplassene i området skulle få kortere skolevei. Skolekretsen strekte seg fra Sinsen til Nordtvet. I 1900 ble den lagt ned.
Cambarus georgiae
Taksonomisk plassering
En moderne oppdatering av systematikken gis her med basis i WoRMS-databasens systematikk fra 2013.
Codonocera penicillum
Codonocera penicillum er en art i slekten Codonocera. Den slekten er en av tretten slekter i familien Cypridinidae. Den igjen er en av fem familier innenfor ordenen Myodocopida, under klassen av muslingkreps som er små krepsdyr. Mye av den tidlige forskningen, inklusive beskrivelsen av Myodocopida-gruppen, er gjort av den norske marinbiologen og havforskeren Georg Ossian Sars.
Gruppen Cypridinidae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En vanlig oppdeling anerkjenner muslingkreps som en av seks ulike klasser av krepsdyr. En moderne oppdatering av systematikken gis av Martin and Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: - og detaljene gis etter WoRMS-databasen.
Hestesport under Sommer-OL 2016
Hestesport under Sommer-OL 2016 fant sted mellom 7. august og 19. august 2016 på National Equestrian Center i Rio de Janeiro. Det ble konkurrert i seks øvelser, med både lag og individuelt i sprangridning, dressur og feltritt.
Erik Røine
Allerede som barn var Erik Røine aktiv i folkemusikkmiljøet. Han danset i leikarring som femåring og som niåring spilte han munnharpe i radio flere ganger. På 1970-tallet fikk han en munnharpe-hit sammen med gitaristen Robert Normann med låta Her ser du gutta i fra Hallingdal og Valdres, men deretter gikk det mange år før han igjen ble synlig. Fra 1995 var han instruktør og utøver så vel som aktiv ved etableringen av Norsk Munnharpeforum i 1988.
The Boy Girl
The Boy Girl er en amerikansk stumfilm fra 1917, regissert av Edwin Stevens.
Niels Foss
Niels Foss (født 6. august 1670, død 17. mars 1751) var en en dansk godseier og boksamler.
Karriere
Han var sønn av rektor i Slagelse, siden i København, Peder Foss (1631–1698) og hustru Anna Gregersdatter (d. 1702). Foss ble student 1687 fra Metropolitanskolen og foretok heretter en årelang utenlandsreise. I 1693 var han immatrikulert i Leipzig, 1697 i Oxford. Ved sin hjemkomst ble han president i Underadmiralitetsretten, og 1715–36 var han højesteretsassessor, 1715 justisråd og 1726 etatsråd. 28. januar 1722 giftet han seg i Holmens kirke med Sophie Amalie Matthesius (d. 1747). I 1745 ble han medlem av Videnskabernes Selskab. Seks år senere døde han i 1751 og ble begravet i Vor Frue i København.
Boksamler
Foss huskes særlig for sin bibliofili; han samlet seg et kostelig bibliotek på ca. 11 500 bind inkl. håndskrifter. Alt samlet i elegant, indbundne bind prydet med hans talende våbenskjold – en sittende rev – på skjoldet og som hjelmprydelse. Flere av bøkene ble innbundet av Johann Boppenhausen i såkaldte speilbind, en dansk 1700-utgave av de engelske cambridgebind. Foss gav også andre adgang til sin boksamling; i fortalen til Ludvig Holbergs Danmarks Historie takker han Foss for lånet av «En anseelig Hob af rare Manuscripter [...]».
Etter Foss' død ble biblioteket solgt ved auksjon; Det Kongelige Bibliotek og Københavns Universitetsbibliotek kjøpte en stor del – men ikke alt – av samlingen, hvorfor Foss' eiermerke også ses utenfor disse bibliotekers samlinger.
Cambarus hiwasseensis
Cambarus hiwasseensis  eller «Hiwassee crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Filippinergropa
Filippinergropa eller Angelo Tayag (også kalt filippinerdybet, Mindanao-gropa og Mindanao-dybet, Engelsk: Philippine Trench) er en dyphavsgrop øst for Filippinene.
Filippinergropas lengde er omkring 1320 km og med en bredde på 30 km fra midten av den filippinske øya Luzon i sørlig retning. Filippinergropas dypeste punkt er Galathea-dypet, som har en dybde på 10.540 meter og er dermed det tredje dypeste punkt i verden.
Ildsalamander
Ildsalamander (Salamandra salamandra på latin) kan bli opp til 30 cm lang. Den er gul og svart og har en giftig hudutsondring. Den finnes i Nord-Afrika, Vest-Asia og i Mellom-og Sør-Europa.
Filippinergropa
Referanser
.
Ildsalamander
I folketroen trodde man at ildsalamanderen kunne tåle å stå i ilden uten å bli skadd. Bakgrunnen var at ildsalamandere lå i dvale i vedstabler, og når man kastet ved på bålet hendte det at dyr som lå å sov våknet opp og kom krypende ut. Dette er bakgrunnen for forestillingen om fabeldyret salamander knyttet til ild.
Dag Hammarskjølds vei
Dag Hammarskjølds vei finnes flere steder:
The Bottom of the Well
The Bottom of the Well er en amerikansk stumfilm fra 1917, regissert av Jack Robertson.
Handling
En gutt kalt «Mascot» antagelig sønn av smugleren Stark, blir oppdratt av Mr. Deane - den britiske militær-guvernøren i Kingston etter at guttens skip ble tatt til fange. Mange år senere i London er Mascot, nå kjent som Stanley Deane, advokaten for en radikal organisasjon av fabrikk-ansatte kalt The Well. Stanley forelsker seg også i mølle-eieren Amos Buckinghams vakre datter Alice, som han først ble kjent med når de var barn. Men Buckingham hater Stanley, fordi Stanley forsøker å hjelpe de fattige arbeiderne hans.
Buckingham vender snart datteren sin mot Stanley, ved å fortelle henne om Mascots mystiske bakgrunn. Samtidig planlegger arbeiderne å ødelegge Buckingham-herskapshuset og drepe husets herre. Men det ingen andre vet er at Buckingham har forkledd seg, og fått adgang til The Well for å studere den virkelige tilstanden til arbeiderne der. Stanley klarer å redde Alice, men kort tid etter eksplosjonen blir en forkullet kropp som alle sammen tror er Buckinghams kropp oppdaget, og Stanley og alle andre ved The Well blir arrestert for drapet. Men blant alle arbeiderne som blir arrestert ved «The Well» var Mr. Buckingham, som fremdeles var i forkledning som en helt vanlig arbeider.
The Bottle Imp
The Bottle Imp er en amerikansk stumfilm fra 1917, regissert av Marshall Neilan.
Handling
Lopaka, en fattig fisker på Hawaii, forelsker seg i Kokua - en ung jente av kongelig blod. Faren hennes nekter imidlertid å la Lopaka gifte seg med henne, med mindre Lopaka kan gi ham to fjær-kapper fra en sjelden fugl. Mens han leter etter fuglen i fjellene, møter Lopaka en døende prest som selger ham en ønske-flaske hvor Kono - vulkanens gud - sitter innesperret. Men presten advarer ham om risikoen ved flasken: Hvis han dør mens han fremdeles eier den, vil han bli fordømt. Den eneste måten å bli kvitt flasken på er å selge den til en pris, som er mindre enn den som ble betalt for flasken.
Lopaka sier seg enig og ønsker å bli rik, gifter seg så med Kokua og selger flasken. Alt går bra frem til Lopaka utvikler spedalskhet. For å bli kvitt spedalskheten må han skaffe seg flasken igjen, og han blir tvunget til å kjøpe den for rikets minste mynt. For å redde ektemannens sjel sier Kokua seg enig i å ofre seg selv, ved å kjøpe flasken for en fransk mynt av lavere verdi. Heldigvis dukker en ondskapsfull sjømann opp med en enda mindre kinesisk mynt, og han blir dens endelige eier når flasken kort tid senere går tapt på sjøen. Lopakas rikdom forsvinner også, men han er lykkelig for å fremdeles være sammen med Kokua.
Tiszapolgár-kulturen
Tiszapolgár-kulturen er en tidlig kobberalderkultur lokalisert på den store ungarske slette og Banat i østlige Sentral-Europa.
Kulturen har fått sitt navn etter funnsteder i og rundt Polgár, Hajdú-Bihar Megye, og hvor det mest berømte funnstedet er gravlunden Tiszapolgár–Basatanya i nordøstlige Ungarn. Det meste av informasjonen om Tiszapolgár-kulturen stammer fra gravplasser, over 150 graver i en eneste jordfesting som ble avdekket ved gravlund i Tiszapolgár-Basatanya. Spor av denne kulturen er også funnet i den nordvestlige delen av Romania (Transilvania) som ved oldtidsbyen Giurtelecu Şimleului.
Kjennetegn og levninger
Kulturens keramikk er ikke malt, men hovedsakelig polert og ofte dekorert. Behandling av de døde og gravleggingsskikker er et av de mest karakteristiske trekk ved kulturen. I motsetningen til gravene er bosetningene ikke like tilfredsstillende undersøkt, men kulturen fremmet et mer spredt mønster med mindre hus.
Overgangen fra den sene neolittisk tid (ca. 5 000 til 4 500 f.Kr. til den tidlige kobberalderen (ca. 4 500 til 4 000 f.Kr.) på den ungarske sletten er markert av store endringer i det arkeologiske materialet. I løpet av den sene neolittiske tiden var området fordelt i tre geografiske kulturgrupper som hver utmerket seg med atskilt keramikk, husformer, bosetningstyper og økonomiske strategier.
I løpet av den tidlige kobberalderen ble disse underavdelingene erstattet av en felleskultur som dekket hele den ungarske sletten, Tiszapolgár-kulturen. De store hjemlige strukturene i den sene neolittiske tid med opp til 20 meter lange hus ble erstattet av langt mindre hus, vanligvis på rundt 4 meter lange. Også bosetningstypen endret seg fra kombinasjonen av store, befestede steder med store langhus til mindre, ubefestede og små husklynger. Begravelsesskikkene endret seg fra å begrave de døde i og rundt bosetningene til formelle gravsteder som lå atskilt i landskapet.
I den tidlige neolittiske tiden var rester fra både ville og tamme dyr omtrentlig i samme mengde, men i tidlig kobberalder var det dominert av domestiserte kyr. Tidlig netolittisk tid hadde et handelsnettverk over store distanser, blant annet «eksotiske varer» fra Svartehavet, ble nettverket restrukturert i løpet av den tidlige kobberalderen hvor kobber, gull og kvarts ble fraktet ned fra Karpatene til sletten. Hva som førte til disse kulturendringene er ukjent.
The Brand of Satan
Handling
Historien er sentrert rundt en mann som oppdager at han har to vidt forskjellige personligheter - og en av disse personlighetene er en beryktet voldsmann.
Asiablåvaktel
Asiablåvaktel (Excalfactoria chinensis) er en fugl som finnes hovedsakelig i India, Kina og på Malaysia. Den blir cirka 13 cm stor, og lever maks i 6 til 8 år.
Hvis en asiablåvaktel blir skremt vil den fly rett opp til de treffer taket, for så å falle rett ned på gulvet igjen. Dette kan føre til at de mister mange av de fjærene som de har på hodet. Hvis den blir skremt har den også lett for å skade seg selv eller andre, og den er derfor ikke å anbefale som kjæledyr for barn.
Arten er i Norge også kjent under navnet 'kinesisk dvergvaktel'.
Tommy Fjeldheim
Tommy startet i forsvaret i 1995 og dimiterte i 2010.
I dag jobber han som operasjonell rådgiver i sitt eget selskap Bravura AS og bruker sin unike operative erfaringer til nytte for næringslivet.
Tommy Fjeldheim ble også kjent for å være Cecilia Brækhus' mental trener gjennom flere år. I 2014 ga han ut boken "Tenk som en kriger" skrevet sammen med Irina Lee.
Jonas Fjeld’s beste
Jonas Fjeld's beste er et samlealbum med Jonas Fjeld Band, utgitt i 1977.
Albumet er ikke med soloartisten Jonas Fjeld, men med bandets utgivelser under navnene Jonas Fjeld Rock n' Rolf Band, Jonas Fjeld Bing Bang Band og Jonas Fjeld Band.
Ibrahim Addai-Scher
Ibrahim Addaï Scher, også Sher eller Sheir (syriansk: ܐܕܝ ܫܝܪ, født 3. mars 1867 i Shaqlawa ved Arbil i Det osmanske rike i det som nå er Irak, død 21. juni 1915) var en orientalist og biskop i den kaldeisk-katolske kirke. Han var biskop av Siirt, og etter han ble drept er ingen ny blitt utnevnt (2016).
Bakgrunn
Addai Scher var sønn av en kaldeisk landsbyprest. Han hjalp ham fra ung alder i å undervise i de syriske språk. Moren døde tidlig, og Addai Scher uttviklet da sin asketiske side.
Han begynte i 1879 på det dominikansk ledede presteseminar i Mosul og studerte der syriansk, arabisk, fransk, latinsk og tyrkisk, så vel som teologi og filosofi.
Prest
Han ble presteviet den 13. august 1889, og ble sendt som sjelesørger til sin hjemby. Han ble senere biskoppelig assistent i Kirkuk og tilegnet seg språkene hebraisk, gresk, persisk, kurdisk, og skrev forsningsarbeider på tysk og engelsk.
Biskop
Han ble bispeviet 30. november 1902. Han var erkebiskop av Seert (Siirt) for de katolske kaldeere, og bedrev orientalistisk forskning og publiserte innen fagfeltet.
I 1908 reiste han til Istanbul der han møtte den osmanske sultan Abdulhamid II. Derfra fortsatte han til Roma og møtte pave Pius X, og under sitt opphold i Paris klarte han å knytte kontakter med franske orientalister og få trykket noen av sine verker.
De syrianske fremste verker han fikk publisert er Cause de la fondation des écoles av Barhadbshabba Arbaya (1908), Livre des scholies av Theodor Bar Konai (1910), og Traités d'Išaï le docteur et de Ḥnana d'Adiabène sur les martyrs, le Vendredi d'or et les rogations, suivis de la Confession de foi à réciter par les évêques avant l'ordination (1911). På arabisk redigerte han Chronique de Séert (1908-1919) og en ordbok med persiske ord lånt fra arabisk med tittel Kitāb al-alfāẓ al-Fārisīya al-mu'arrabah (1908). Har forfattet også på arabisk Kaldeas og Assyrias historie i to bind (Beyiut, 1912-1913), og kataloger ril de kaldeiske biblioteker i Siirt (1905), Mosul (1907) og Mardin (1908), og bioggrafier om syrianske forfattere.
Den 6. juni 1915 ble erkebiskop Scher arrestert under den osmanske kristenforfølgelse, men klarte etter kort tid å flykte med assistanse fra ikkekatolske venner. Men en uke etter ble han oppdaget mens han var på vei mot Mosul. Da han nektet å gå over til islam, ble han skutt. Han ble halshugget, og hodet bragt til guvernøren. Schers residens, Jakobs-klosteret ved Seert (som senere ble skolebygning), ble plyndret; bibblioteket og vitenskapelige etterlatenskaper ble spredt for alle vinder eller ødelagt. Nitten manuskriper fra hans samling var i sikkerhet fordi de allerede var blitt donert til Bibliothèque nationale de France (BnF) i Paris. Andre verdifulle ting var angivelig blitt gravd ned i kister og lærsekker; de er ikke blitt funnet.
Episkopalgenealogi
Hans episkopalgenealogi er:
Jose Daniel Martin Dockx
Jose Daniel Martin Dockx (født 7. januar 1974) er en spansk rytter som spesialiserer seg i dressur. Under Sommer-OL 2012 i London representerte han landet sitt, der han ble nummer 7 i lagkonkurransen.
Judo under Sommer-OL 2016
Judo under Sommer-OL 2016 finner sted mellom 6. august og 12. august 2016 på Olympic Training Center i Rio de Janeiro. Det vil konkurreres i 14 øvelser, syv for menn og syv for kvinner.
Nina Bergsvik
Nina Bergsvik (født 21. juli 1973) er en norsk tidligere padler som konkurrerte i kajakk flatvann.
Hun representerte landet sitt under Sommer-OL 1992, der hennes beste resultat var semifinaleplass.
DF-3A
DF-3A, også kjent som DongFeng 3 og CSS-2, er et kinesisk ballistisk langdistansemissil (IRBM) som kom i tjeneste i 1971. Missilet drives av en ett-trinnsrakett med flytende drivstoff og har en rekkevidde på 2 810 km. DF-3A er det eldste missilet i Kinas missilarsenal og er nå (2013) i ferd med å fases ut etter å ha vært i bruk i mer enn 40 år. I 1987 solgte Kina flere dusin (angivelig mellom 36 og 60) foreldede DF-3A-missiler til Saudi-Arabia uten kjernefysiske stridshoder.
Missilet ble først tatt i bruk i 1971. I 1984 hadde Kina 110 DF-3A-missiler, men dette tallet minket til 50 i 1993. Ifølge det amerikanske forsvarsdepartementet finnes det fortsatt en brigade med 17 missiler og 10 oppskytingsramper i drift per 2010. De foreldede DF-3A-missilene blir erstattet med DF-21.
Mitsuya Mōri
I 1972 begynte han å publisere verk av Ibsen oversatt til japansk, og i 1995 ble et trebindsverk ferdig.
Cambarus hobbsorum
Cambarus hobbsorum  eller «Rocky River crayfish» er en art av ferskvannskreps eller «hulekreps» av slekten av ferskvannskreps (familie Cambaridae, orden Reptantia) som inngår i den store gruppen av såkalte tifotkrepser. Dette er en av i alt om lag 100 arter i slekten med det som på engelsk kalles enten bare «crayfish», eller «cave crayfish».
Utbredelsen er begrenset med forekomster i elver og innsjøer i deler av Nord-Amerika.
Hege Brannsten
Hege Brannsten (født 26. desember 1972) er en norsk tidligere padler som konkurrerte i kajakk flatvann.
Hun representerte Norge i Sommer-OL 1992, der hennes beste resultat var to semifinaleplasser.
Hun vant kongepokalen i 1992, 1993, 1994 og 1995.
Knowing
Knowing er en amerikansk science fiction-film fra 2009 regissert av Alex Proyas, med Nicolas Cage i hovedrollen. Filmen ble sluppet på kino den 20. mars 2009 i USA. DVD og Blu-ray ble lansert 7. juli 2009.
Sammendrag
I 1959, hører Lucinda Embry (Lara Robinson) hviskende stemmer når hun stirrer på solen. Klassen hennes på barneskolen blir valgt til å bidra til en tidskapsel, og hvert barn skal tegne hvordan de tror fremtiden kommer til å se ut. Lucinda skriver ett ark full av tilsynelatende tilfeldige tall og legger den i tidskapselen, som skal åpnes nøyaktig 50 år senere. En lærer sier at elevene må forte seg med å bli ferdig med tegningene sine, men Lucinda fortsetter å skrive flere tall helt til læreren tar fra henne arket selv om hun ikke er helt ferdig. Lucinda forsvinner når tidskapselen er plassert, og blir funnet av en lærer, Mrs. Taylor (Danielle Carter), i et skap hvor hun har skrapt neglene sine til blods i et forsøk på å skrive inn flere tall inn på innsiden av skapdøren med neglene.
50 år senere, i 2009, er Caleb Koestler (Chandler Canterbury) elev ved den samme barneskole. Når tidskapselen blir åpnet får barna utdelt en tegning hver, og Caleb får arket med tall som er skrevet av Lucinda. Faren hans, Jonathan (Nicolas Cage), en professor i astrofysikk ved Massachusetts Institute of Technology, oppdager at tallene har en bestemt sekvens med henvisning til dato og antall dødsfall til alle dødelige ulykker i løpet av de siste 50 årene, inkludert 91101-2996 (dato og antall døde i terror-angrepet 11. september 2001). De tre siste sekvensene med tall er datert i umiddelbar fremtid. Noen få dager senere, kjører en bil med to fremmede menn forbi huset deres. De gir Caleb en liten stein. Caleb drømmer om en av de ukjente mennene som peker ut av vinduet, og viser at hele verden står i brann, med brennende dyr som løper ut fra en skog.
Jonathan finner Lucindas datter Diana (Rose Byrne) og barnebarnet Abby. Etter å ha sett en av tall-sekvensene på arket resultere i en katastrofe, prøver Diana å hjelpe Jonathan. Hun sier at moren hennes pleide å høre stemmer, og at den siste datoen på arket, 19. oktober, var dagen Lucinda alltid sa at Diana kom til å dø. Det siste tallet på arket ser ut til å være "33", men de oppdager at det egentlig står "EE" skrevet baklengs. De oppdager at EE betyr "alle andre" (Everyone Else), som representerer masseutryddelse, en hendelse som ingen vil unnslippe. Dagen etter får Jonathan plutselig en åpenbaring og skynder seg til MIT-observatoriet, hvor han oppdager at en massiv solstorm som snart vil gjøre hele jordkloden ubeboelig. Diana ønsker å gjemme seg i noen dype grotter. Jonathan går motvillig med på dette, og fortsetter å undersøke Lucindas ark med tall. Frustrert av Jonathans forsinkelser, bestemmer Diana seg for å ta med så mange mennesker hun klarer til hulene uten ham.
Samtidig som Diana stopper for å fylle drivstoff, blir en melding kringkastet på radio og TV for å varsle verden om den kommende solstormen. Jonathan ringer Diana og forteller at hulene ikke trygge fordi solstormen vil trenge over en kilometer inn i jordskorpen og drepe alle levende vesen, bakterier også. Mens Diana står i telefonen, tar de fremmede mennene barna i bilen hennes. Diana løper etter dem, men blir truffet av en lastebil. Jonathan skynder seg til dem, kommer frem like før Diana dør nøyaktig ved midnatt 19. oktober og han finner en svart stein i Dianas hånd. Jonathan finner barna og de fremmede mennen som venter i et tørt elveleie dekket med svarte steiner. Et romskip kommer ned fra himmelen.